تبقى بلدنا بالحمام مسيجي
و يضحك عاهالعلوات غيم بنفسجي
و لما على بنياتها يهب الهوا
يصير الهوا عا بوابن يروح و يجي
و تبقى بلادنا تضحك بهاك المدى
و إبقى أنا و الليل نمشي عالهدا
يقلي أنا رح عتم الدنيي عليك
تالعندهن توصل ما يشوفك حدا
وردة عين الصواني ماشالله شو حلياني
و لونا الزهر مبكي النهر من القهر و مش درياني
و لونا الزهر مبكي النهر و يمضى الشهر و بعد الشهر
بتتذكرني قبل الضهر و بعد الضهر بتنساني
لونا الزهر مفتح زهر و شعرا دهر مبدد دهر
و معها مهر إتنعشر مهر و أصايل سبعة تمانيي
في وردي عاسياج النوم غرقاني صحاها اللوم
عطرا فاح بأول يوم إنقطفت باليوم التاني
أوف قالي في حلوي بهالفيي كتبتلا إسما عالمي
و سما الجيري و سما الحي و لولا شويي سماني